Diari Oficial de la Generalitat Valenciana


Sumari del DOGV 7570, del 14-07-2015 (2015/6381)

RESOLUCIÓ de 19 de juny de 2015, del director general de Transports i Logística, per la qual s'autoritza a prendre servici els titulars de taxi de l'àrea de prestació conjunta de València a l'àrea funcional de Buñol i els titulars d'autoritzacions del taxi de l'àrea funcional de Buñol a prendre servici a l'àrea de prestació conjunta de València, en ocasió de la celebració de La Tomatina a Buñol.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7570

Data del DOGV
:   14-07-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/6381


Data del document
:   19-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * Buñol
    * taxi

RESOLUCIÓ de 19 de juny de 2015, del director general de Transports i Logística, per la qual s'autoritza a prendre servici els titulars de taxi de l'àrea de prestació conjunta de València a l'àrea funcional de Buñol i els titulars d'autoritzacions del taxi de l'àrea funcional de Buñol a prendre servici a l'àrea de prestació conjunta de València, en ocasió de la celebració de La Tomatina a Buñol. [2015/6381]  
L'article 44.3 de la Llei 6/2011, d'1 d'abril, de la Generalitat Valenciana, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe condicions específiques en què les autoritzacions residenciades en una determinada àrea funcional puguen prendre servici en altres àrees funcionals. Esta possibilitat està desplegada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
  
El dia 26 d'agost de 2015, en ocasió de la celebració de La Tomatina a Buñol, suposarà un important increment de les necessitats de mobilitat al municipi esmentat i el seu entorn.  
A l'efecte de garantir una oferta de servici de taxi adequada a l'important increment de la demanda d'este servici de transport durant este dia de celebració, es considera oportú permetre que les autoritzacions de taxi de l'àrea de prestació conjunta de València puguen prendre servici a l'àrea funcional de Buñol i els titulars d'autoritzacions de taxi de l'àrea funcional de Buñol a prendre servici a l'àrea de prestació conjunta de València.  
A proposta de les associacions representatives del sector, fent ús de les competències i d'acord amb el que disposa l'article 11 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, resolc:  
  
Únic  
Autoritzar durant el dia 26 d'agost de 2015, dia de celebració de La Tomatina, que els titulars de les autoritzacions de taxi de l'àrea de prestació conjunta de València puguen prendre servici a l'àrea funcional de Buñol i els titulars d'autoritzacions de taxi de l'àrea funcional de Buñol puguen prendre servici a l'àrea de prestació conjunta de València.  
  
  
Contra esta resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures en el termini d'un mes, comptat des de l'endemà del dia que es publique en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.  
  
València, 19 de juny de 2015.- El director general de Transports i Logística: Pablo Cotino Mulet.